













EELNÕU
27.09.2026
2027. aasta riigieelarve seaduse tekstiparagrahvid  
§ 2. Seadustest tulenevate määrade ja piirsummade kehtestamine
[bookmark: _Hlk152607844](1) Õppetoetuste ja õppelaenu seaduse alusel kehtestatavad määrad on järgmised:
1) seaduse § 5 lõike 21 punkti 3 alusel kehtestatav üliõpilase vajaduspõhise õppetoetuse saamiseks arvestatava keskmise sissetuleku ülemmäär 756,38 eurot kalendrikuus;
2) seaduse § 12 lõike 1 alusel kehtestatav kutseõppe õppekava õpilase põhitoetuse suurus 60 eurot õppekuus;
3) seaduse § 12 lõike 1 alusel kehtestatav üliõpilase vajaduspõhise eritoetuse suurus 135 eurot õppekuus;
4) seaduse § 12 lõike 2 alusel kehtestatav üliõpilase vajaduspõhise õppetoetuse suurus taotleja kuni 189,10-eurose kalendrikuu sissetuleku korral 440 eurot õppekuus, kalendrikuu sissetuleku vahemiku – 189,11 kuni 378,19 eurot – korral 270 eurot õppekuus ja kalendrikuu sissetuleku vahemiku – 378,20 kuni 756,38 eurot – korral 150 eurot õppekuus;
5) seaduse § 12 lõike 1 ja § 43 lõike 1 alusel kehtestatav doktoranditoetuse suurus 660 eurot kalendrikuus;
6) seaduse § 20 lõike 2 alusel kehtestatav riigi tagatud õppelaenu maksimaalmäär ühe laenutaotleja kohta alates 2027. aasta 1. septembrist on 6000 eurot.

(2) Põhikooli- ja gümnaasiumiseaduse § 77 lõike 3 alusel kehtestatav õpetaja ja § 771 lõike 4 alusel kehtestatav tugispetsialisti lähtetoetuse suurus on 15 979 eurot.
[bookmark: para2lg5](3) Perehüvitiste seaduse § 41 lõike 1 alusel kehtestatav vanemahüvitise määr on 946 eurot kalendrikuus.
(4) Tööturumeetmete seaduse  § 23 lõike 1 alusel koosmõjus sama seaduse § 33 lõigetega 5–7 kehtestatav töötutoetuse arvutamise aluseks olev päevamäär on 15,26 eurot. 
(5) Sotsiaalhoolekande seaduse alusel kehtestatavad määrad on järgmised:
1) seaduse § 73 lõike 5 alusel kehtestatav psüühiliste erivajadustega inimeste kogukonnas elamise teenust saama suunatud isiku omaosaluse maksimaalne maksumus 446 eurot kalendrikuus; ööpäevaringset erihooldusteenust saama suunatud isiku omaosaluse maksimaalne maksumus 446 eurot kalendrikuus, kui ööpäevaringset erihooldusteenust osutatakse hoolekandeasutuse ühes või igas eraldiseisvas hoones korraga rohkem kui 12 isikule; ööpäevaringset erihooldusteenust saama suunatud isiku omaosaluse  maksimaalne maksumus 525  eurot kalendrikuus, kui ööpäevaringset erihooldusteenust osutatakse hoolekandeasutuse ühes või igas eraldiseisvas hoones kuni 12 isikule või eraldi toimivates peresarnastes gruppides kuni kümnele isikule, kuid kõige rohkem 30 isikule ühes hoones; päeva- ja nädalahoiuteenust saama suunatud isiku omaosaluse maksimaalne maksumus 396 eurot kalendrikuus;
2) seaduse § 131 lõike 3 alusel kehtestatav üksi elava isiku või perekonna esimese liikme toimetulekupiir 231 eurot kalendrikuus;
3) seaduse § 1393 lõike 1 alusel kehtestatav üksi elava pensionäri toetuse suurus on 200 eurot kalendriaastas.
(6) Sotsiaalmaksuseaduse § 21 alusel kehtestatav sotsiaalmaksu maksmise aluseks olev kuumäär on 946 eurot.
(7) Muuseumiseaduse alusel kehtestatavad määrad on järgmised:
1) seaduse § 28 lõike 3 punkti 1 alusel kehtestatav 2027. aasta jooksul eksponeeritavate näituste riigi tagatava näituse kahjuhüvitise kogusumma piirmäär 150 000 000 eurot;
[bookmark: para2lg8p4]2) seaduse § 28 lõike 3 punkti 2 alusel kehtestatav omavastutuse suurus 2000 eurot ühe näituse kohta;
3) seaduse § 28 lõike 3 punkti 3 alusel esitatav 10 000 000 eurot ületava väärtusega näituse „European Realities“, mida eksponeeritakse Sihtasutuse Eesti Kunstimuuseum filiaalis Kumu 
kunstimuuseumis, vedamise ja eksponeerimise kavandatav periood on 2027. aasta septembrist 
kuni 2028. aasta maini.
[bookmark: _Hlk152608428](8) Riigieelarve seaduse alusel kehtestatavad määrad on järgmised:
1) seaduse § 61 lõike 41 alusel kehtestatav Vabariigi Valitsuse antavate laenude ja riigigarantiide suurim lubatud jääk 4 258 000 000 eurot;
2) seaduse § 61 lõike 42 alusel kehtestatav valdkonna eest vastutava ministri antavate laenude suurim lubatud jääk 10 000 000 eurot ja maksimaalne laenusumma 1 000 000 eurot;
3) seaduse § 69 lõike 2 alusel kehtestatav riigi võlakohustuste suurim lubatud jääk 16 500 000 000 eurot.
(9) Välissuhtlemisseaduse § 20 punkti 5 alusel kehtestatud varaliste kohustuste piirmäär, millest alates peab välisleping olema ratifitseeritud Riigikogus, on kolm protsenti eelarveaastaks ette nähtud kuludest riigiasutusele, kelle algatusel selline leping sõlmitakse.
§ 3. Kohaliku omavalitsuse üksustele tasandus- ja toetusfondi jaotamise põhimõtted
(1) Tasandusfondi toetus T arvutatakse järgmiselt:
T = (AK – AT) * k + ÜK + VT + AMK + EAMT + HRF + LKA + TBK, kus

 
VT = Veetee * D + VElanik * E + F
	T
	– tasandusfondi suurus kohaliku omavalitsuse üksuses;

	AK
	– kohaliku omavalitsuse üksuse arvestuslik keskmine tegevuskulu;

	AT
	– kohaliku omavalitsuse üksuse arvestuslikud tulud;

	k
	– toetustaseme koefitsient väärtusega 0,9 (kui AT > AK, siis k = 0);

	(AK – AT) * k
	– kohaliku omavalitsuse üksusele arvestatud tulu- ja kulutasandus;

	ÜK
	– kohaliku omavalitsuse üksusele ühinemisest tingitud tasandusfondi vähenemist kompenseeriv lisatoetus;

	Cn 
	– kohaliku omavalitsuse üksuses eelkooliealiste (0–6 eluaastat), kooliealiste (7–18 eluaastat), põhikooliealiste (7–15 eluaastat), tööealiste (19–64 eluaastat), eakate (alates 65 eluaastast), 65–84‑aastaste eakate ning 85-aastaste ja vanemate eakate arv rahvastikuregistri andmetel aasta alguse seisuga, samuti asendushooldusel ja järelhooldusel olevate laste arv 2026. aasta 1. detsembri seisuga, kellele omavalitsus peab tagama teenuse, ning munitsipaalgümnaasiumide õpilaste arv elukoha järgi Eesti hariduse infosüsteemi andmetel 2026. aasta 10. novembri seisuga, välja arvatud üksikainete ja eksternõpilased;

	Pn
	– arvestuslik keskmine tegevuskulu ühe eelkooliealise, kooliealise, põhikooliealise, tööealise, eaka, 65–84-aastase eaka, 85-aastase ja vanema eaka, asendushooldusel oleva lapse, järelhooldusel oleva lapse ning munitsipaalgümnaasiumi õpilase kohta eurodes;

	Hn
	– elanike paiknemist arvestav tagamaalisuse koefitsient, millega korrutatakse läbi 7–15-aastaste põhikooliealiste laste arv ja munitsipaalkoolide gümnaasiumiõpilaste arv. Koefitsienti 1,0 ületavast väärtusest võetakse arvesse 79 protsenti. Põhikooliealiste laste arvu parameetri väärtusest 12,16-eurone osa korrutatakse koefitsiendi täisväärtusega ning kasvatatakse parameetrite väärtuse keskmise kasvu võrra. Tagamaalisuse koefitsiendid kohaliku omavalitsuse üksuste lõikes on määratud valitsuskomisjoni ja omavalitsusliidu 2025. aasta riigieelarve läbirääkimiste lõppdokumendi lisaga 1;

	
	– kohaliku omavalitsuse üksuse eelkooliealiste arvu, kooliealiste arvu, põhikooliealiste arvu, tööealiste arvu, eakate arvu, 65–84-aastaste eakate arvu, 85-aastaste ja vanemate eakate arvu, asendushooldusel olevate laste arvu, järelhooldusel olevate laste arvu, munitsipaalgümnaasiumide õpilaste arvu ning iga vastava näitaja osas ühe ühiku kohta arvutatud arvestusliku keskmise tegevuskulu ja tagamaalisuse koefitsiendi korrutiste kogusumma eurodes;

	TM
	– kohaliku omavalitsuse üksusele laekunud üksikisiku tulumaks vastaval aastal teisendatud vastavaks 2027. aastal kehtivatele kohalikule omavalitsusele laekuva tulumaksu määrale (10,23%). 2024. a jaanuari eest, millal kohaliku omavalitsuse üksustele tulumaksu pensionitulult ei laekunud, arvestatakse kohaliku omavalitsuse üksusele arvestusliku tulumaksu 10,23% 2023. aasta detsembris isikutele makstud riiklikult pensionitulult;

	
	– kohaliku omavalitsuse üksuse arvestuslik maamaks 0,33 protsenti elamumaa ja maatulundusmaa ning 0,66 protsenti muu maa maksustamise hinnast 2025. aastal eurodes, millest on maha arvatud riiklikud soodustused ja maksuvabastused (v.a riiklikud looduskaitsealad). Arvestatakse kodualuse maa maksusoodustusega 500 eurot. Seejuures ei arvestata maamaksu aastase kasvupiiranguga;

	VT
	– püsiasustusega väikesaarte saarelisusest tingitud täiendav arvestuslik kuluvajadus;

	Veetee
	– regulaarseks ühenduseks kasutatava laevatatava veetee või väikesaarel asuva sadama ja mandril või suursaarel asuva sadama vahelise maa pikkus kilomeetrites;

	D
	– arvestuslik kuluvajadus veetee kilomeetri kohta;

	VElanik
	– püsiasustusega väikesaare elanike arv jooksva aasta alguse seisuga;

	E
	– arvestuslik toetuse suurus ühe püsiasustusega väikesaare elaniku kohta;

	F
	– arvestuslik baastoetus püsiasustusega väikesaare kohta. Kui elanike arv väikesaarel on alla viie, arvestatakse baastoetust vastavalt elanike osakaalule viiest;

	AMK
	– asendushoolduse ja matusetoetuse tulubaasi üle andmise ülemineku kompensatsioon, mida antakse Tartu linnale 382 800 eurot ja Muhu vallale 2750 eurot;

	EAMT
	– elanike arvu muutusest tingitud tasandusfondi vähenemise mõju leevendamise toetus, mis on 20 protsenti vahest, mida kohaliku omavalitsuse üksus oleks saanud 2027. aastal tulu- ja kulutasandusest juhul, kui tema eelkooliealiste (0–6 eluaastat) arv, kooliealiste (7–18 eluaastat) arv, põhikooliealiste (7–15 eluaastat) arv, tööealiste (19–64 eluaastat) arv ning eakate (alates 65 eluaastast) arv vastaks 2019. aasta 1. jaanuari seisule, võrreldes 2027. aasta 1. jaanuari seisuga tehtud arvutusega;

	HRF
	– hooldusreformi toetus, millega tagatakse, et igal kohaliku omavalitsuse üksusel oleks reformi tulemusena lisandunud vahendeid tulubaasi prognoositavalt minimaalselt 425 eurot kuus iga Sotsiaalkindlustusameti andmetel 2026. aasta 31. detsembri seisuga üldhooldusteenusel oleva isiku kohta. Täiendavalt antakse 350 eurot kuus iga erihoolekandest üldhooldusele tulnud isiku kohta, kes kirjutati enne 2001. aastat erihooldekodusse sisse;

	LKA
	– riiklike looduskaitsealade maamaksu vähenemise kompensatsioon, mis arvutatakse 2026. aasta eest Maksu- ja Tolliameti andmete alusel, võttes arvesse kohaliku omavalitsuse üksuse kehtestatud maamaksu määra ja maamaksu aastasele kasvule kehtestatud piirangut;

	TBK
	– tulumaksu määrade muudatusest tingitud tulude vähenemise kompensatsioon, mida antakse Harku vallale 1 844 000 eurot, Jõelähtme vallale 254 000 eurot, Kambja vallale 114 000 eurot, Keila linnale 194 000 eurot, Kiili vallale 803 000 eurot, Raasiku vallale 2000 eurot, Rae vallale           3 877 000 eurot, Saku vallale 919 000 eurot, Saue vallale 1 704 000 eurot, Tallinna linnale 6 789 000 eurot ja Viimsi vallale 2 040 000 eurot.



(2) Riigieelarve seaduse § 48 lõike 1 nimetatud toetusfondi kuuluvad toetuse liigid on üldhariduskoolide pidamiseks antav toetus (543 230 000 eurot), huvihariduse ja huvitegevuse toetus (9 225 000 eurot), koolieelsete lasteasutuste õpetajate tööjõukulude toetus (16 000 000 eurot), kohalike teede hoiu toetus (29 313 000 eurot), üle antud endiste riigiteede toetus (277 282 eurot), suure hooldus- ja abivajadusega lapsele abi osutamise toetus (2 650 000 eurot), vaimse tervise teenuse toetus (1 542 000 eurot) ning riigieelarve seaduse § 51 nimetatud riikliku ülesande kulude katmise hüvitised on toimetulekutoetuse maksmise hüvitis (36 493 305 eurot) ning rahvastikutoimingute hüvitis (1 127 000 eurot).
(3) Kohaliku omavalitsuse üksustele riiklike rahvastikuregistritoimingutega seonduvate ülesannete täitmise korraldamisega seotud kulude ning toimetulekutoetuse menetlemise ja väljamaksmise kulude hüvitamise määrad menetlusjuhtumi kohta on järgmised:
1) toimetulekutoetuse menetlemise ja väljamaksmise korraldamine 10,36 eurot;
2) sünni registreerimine 19 eurot;
3) sünni registreerimise menetluses tehtud automaatkande järgselt esmase sünnitõendi väljastamine ametniku poolt 5,13 eurot;
4) surma registreerimine 11,51 eurot;
5) andmekogusse kandmiseks isikukoodi andmine 8,65 eurot;
6) Euroopa Liidust, Euroopa Majanduspiirkonna liikmesriigist või Šveitsi Konföderatsioonist pärit kodanikule elukoha esmakordsel registreerimisel Eestis isikukoodi andmine 5,18 eurot;
7) isaduse omaksvõtu registreerimine 9,33 eurot;
8) abielu registreerimine 48,82 eurot;
9) lahutuse registreerimine 27,3 eurot;
10) nime muutmise registreerimine 41,45 eurot;
11) soo muutmise registreerimine 13,82 eurot;
12) vaimuliku juhendamine 25,87 eurot;
13) veebikeskkonnast saadud avalduse alusel tõendi või rahvastikuregistri väljavõtte väljastamine 6,22 eurot;
[bookmark: _Hlk145410211]14) perekonnaseisudokumentide ja kohtuotsuste andmehõivekannete tegemine ja parandamine ning elukoha kande kehtetuks tunnistamine tulenevalt ebaõigetest andmetest rahvastikuregistris  13,47 eurot;
15) õigustatud huvi korral dokumendi väljastamine 20,73 eurot;
16) mitmekeelse standardvormi ja sellele lisatava rahvastikuregistri väljavõtte või korduva tõendi väljastamine ning muu perekonnasündmuse dokumendi, korduva tõendi või rahvastikuregistri väljavõtte väljastamine 11,4 eurot.

(4) Toetusfondi vahendite jaotamise arvnäitajad, käesoleva paragrahvi lõikes 3 nimetamata arvnäitajate väärtused ja arvnäitajate arvestamise alused kehtestab Vabariigi Valitsus riigieelarve seaduse § 48 lõike 4 alusel kehtestatud määrusega.
[bookmark: para4]§ 4. Riigieelarve liigendamise täpsusaste
2027. aasta riigieelarve liigendatakse täiseurodes.
[bookmark: para5]§ 5. Riigieelarve vahendite liigenduse muutmine
(1) Ministril on õigus oma valitsemisala ja tulemusvaldkonna eelarve mahu piires muuta riigieelarvega kindlaks määratud piirmääraga vahendite programmi tegevuse eelarvet viie miljoni euro ulatuses, arvestades järgmist:
1) kui programmi tegevuse piirmääraga vahendite eelarve maht on alla nelja miljoni euro, on seda lubatud muuta kuni 25 protsenti;
2) kui programmi tegevuse piirmääraga vahendite eelarve maht on neli miljonit eurot või enam, on seda lubatud muuta järgmise valemiga arvutatud mahu ulatuses:
918 400 + 2,04% * programmi tegevuse piirmääraga eelarve maht.
(2) Vabariigi Valitsusel on õigus ministeeriumi ettepanekul muuta ministeeriumi valitsemisala investeeringuobjektide piirmääraga vahendite eelarveid kuni 20 protsenti, ületamata sealjuures ministeeriumi valitsemisala investeeringute eelarveks kinnitatud kogusummat.
[bookmark: para6]§ 6. Sõltumatute institutsioonide eelarved
(1) Käesoleva seaduse § 1 lõikes 2 sätestatud Riigikogu eelarvest moodustab Arenguseire Keskuse eelarve 820 662 eurot, Erakondade Rahastamise Järelevalve Komisjoni eelarve 212 573 eurot ja riigi valimisteenistuse eelarve 8 134 311 eurot.

(2) Käesoleva seaduse § 1 lõikes 2 sätestatud Majandus- ja Kommunikatsiooniministeeriumi valitsemisala ettevõtluskeskkonna programmi piirmääraga vahendite mahust moodustab ohutusjuurdluse keskuse eelarve 252 444 eurot.
(3) Käesoleva seaduse § 1 lõikes 2 sätestatud  Majandus- ja Kommunikatsiooniministeeriumi valitsemisala soolise võrdsuse ja võrdse kohtlemise programmi piirmääraga vahendite mahust moodustab Soolise Võrdõiguslikkuse ja Võrdse Kohtlemise Voliniku Kantselei eelarve 542 312 eurot.
(4) Käesoleva seaduse § 1 lõikes 2 sätestatud Majandus- ja Kommunikatsiooniministeeriumi valitsemisala ettevõtluskeskkonna programmi mahust moodustab kiirgus- ja tuumaohutusalase tegevuse kulude eelarve 2 610 313 eurot. Valitsemisala investeeringute eelarvest moodustavad kiirgus- ja tuumaohutusalase tegevuse investeeringud 519 475 eurot.
[bookmark: para7]§ 7. Kaitsekulu
Kaitsekulu on NATO metoodika kohaselt 2,33 miljardit eurot.
[bookmark: para8]§ 8. Tervisekassa eelarvepositsioon
Tervisekassa seaduse § 36 lõike 12 alusel kinnitatav Tervisekassa eelarvepositsioon on järgmine:
1) 2027. aastal    –42,9 miljonit eurot;
2) 2028. aastal      –34,0miljonit eurot;
3) 2029. aastal      –18,7 miljonit eurot;
4) 2030. aastal     –0,0 miljonit eurot.
[bookmark: para9]§ 9. Eelarveaasta jooksul riigiteede üleandmisel kohalike omavalitsuste finantseerimine
Eelarveaasta jooksul kohaliku omavalitsuse üksusele riigitee üleandmisel eraldab Transpordiamet kohaliku omavalitsuse üksusele vahendid üle antud tee teehoiu kulude katmiseks kuni jooksva eelarveaasta lõpuni.
[bookmark: para11]§ 10. Tulude laekumise korralduse erisus
(1) Välisministeerium võib välisesinduse kasutuses olnud põhivara müügist ja Eestis välisriigile selle diplomaatilise esinduse tarbeks müüdud põhivara eest laekunud vahenditest soetada välisesindusele põhivara, olles kavandatavast tehingust varem teavitanud Rahandusministeeriumi.
(2) Kaitseministeerium võib:
1) soetada tema käsutuses olevate kinnistute ning vallasvara müügist laekunud vahenditest oma valitsemisalale põhitegevuseks vajalikku vara ja kaitseotstarbelisi varusid, olles kavandatavast tehingust varem teavitanud Rahandusministeeriumi;
2) kasutada kaitsetööstuspargi hoonestusõiguse tasu, kaitsetööstuspargi taristu kasutusse andmise tasu ning kaitsetööstuspargis osutatavate teenuste eest saadavat tasu kaitsetööstuspargi taristu arendamiseks, remontimiseks, hooldamiseks, julgeoleku tagamiseks ning muude kaitsetööstuspargi igapäevase toimimisega seotud kulude katmiseks.
(3) Haridus- ja Teadusministeeriumi valitsemisalas olevad riigikoolid võivad oma tegevuse jaoks kasutuses olnud vallasvara müügist laekunud vahenditest soetada koolile põhitegevuseks vajalikku vara, olles kavandatavast tehingust varem teavitanud Rahandusministeeriumi.

(4) Kultuuriministeeriumi valitsemisalas olev Eesti Lastekirjanduse Keskus võib tema käsutuses olevate pärandina saadud kinnis- ja vallasvara müügist laekunud vahendeid kasutada testamendis tehtud korralduste täitmiseks, olles kavandatavast tehingust varem teavitanud Rahandusministeeriumi.

(5) Regionaal- ja Põllumajandusministeeriumi valitsemisalas olev Maaelu ja Teadmuskeskus võib oma tegevuse jaoks kasutuses olnud vallasvara müügist laekunud vahenditest soetada Maaelu ja Teadmuskeskusele põhitegevuseks masinaid ja seadmeid, olles kavandatavast tehingust varem teavitanud Rahandusministeeriumi.

§ 11. Riigieelarves vanglarendi vahendite eristamine

(1) Käesoleva seaduse §-s 1 piirmääraga vahendite hulka planeeritud nimetatud vanglarendi vahendid kajastatakse eelarve ja finantsarvestuse infosüsteemides eelarve objektikoodidega järgmiselt:
1) kulud, sealhulgas käibemaksukulu SE000052;
2) investeeringud inventari IN001052;
3) investeeringud infotehnoloogiasse IN002052;
4) investeeringud transpordivahenditesse IN003052;
5) investeeringud masinatesse ja seadmetesse IN004052;
6) muud, käesoleva lõike punktides 2–5 nimetamata investeeringud IN005052.
(2) Käesoleva paragrahvi lõikes 1 toodud eelarve objektikoode ei ole lubatud ministri liigendusega muuta ja kaotada.

§ 12. Riigieelarves Ühistranspordi dotatsioonide eelarve eristamine

(1) Käesoleva seaduse § 1 lõikes 2 sätestatud Regionaal- ja Põllumajandusministeeriumi valitsemisala Ühistranspordi programmi piirmääraga vahendite mahust moodustab ühistranspordi dotatsioonide eelarve 190 223 574 eurot.

(2) Käesoleva paragrahvi lõikes 1 toodud piirmääraga vahendite hulka planeeritud nimetatud ühistranspordi vahendid kajastatakse eelarve ja finantsarvestuse infosüsteemides eelarve objektikoodidega järgmiselt: 
1) dotatsioon reisijateveoks Elronile SE083000;
2) Elronile rongide liisingumaksed IN003E00:
3) toetus ühistranspordi korraldamiseks SE089000.
 
(3) Käesoleva paragrahvi lõikes 2 toodud eelarve objektikoode ei ole lubatud ministri liigendusega muuta ja kaotada.


§ 13. Ümberkorraldatud valitsemisalade ja põhiseaduslike institutsioonide eelarvejääkide üleandmine ja ülekandmine
(1) Ministeeriumid täpsustavad omavahel seoses IKT-teenuste koondamisega seotud asutuste ümberkorraldamisega enda ja oma valitsemisala asutuste 2026. eelarveaastast 2027. eelarveaastasse ülekantavate asjasse puutuvad riigieelarve vahendite mahud (edaspidi käesolevas paragrahvis eelarvejääk) hiljemalt 2027. aasta 31. märtsiks. Ministrid kooskõlastavad eelarvejäägid 2026. aasta 31. detsembri seisuga omavahel ja annavad need aktiga üle ministeeriumi valitsemisalale, kellele valdkond üle läks. Minister, kelle valitsemisalasse eelarvejääk anti, lähtub 2026. eelarveaasta riigieelarve vahendite ülekandmisel 2027. eelarveaastasse riigieelarve seaduse §-st 591.
(2) Kui IKT-teenuste koondamine ühest ministeeriumi valitsemisalast teise toimub eelarveaasta kestel, kuid enne 2027. aasta 1. märtsi, kannab IKT-teenuste eelarvejäägi kooskõlas õigusaktidega üle IKT-teenust üleandva ministeeriumi valitsemisala minister. Minister lähtub 2026. eelarveaasta riigieelarve vahendite ülekandmisel 2027. eelarveaastasse riigieelarve seaduse §-st 591. Ministrid kooskõlastavad hiljemalt 2027. aasta 31. märtsiks omavahel eelarvejäägid asutuste ümberkorraldamise päeva seisuga ja annavad need aktiga üle  ministeeriumi valitsemisalale, kellele valdkond üle läks.
(3) Kui IKT-teenuste koondamine toimub eelarveaasta kestel, tõstetakse sellega seotud asutuste IKT-teenusteks planeeritud eelarvevahendite jäägid üle ministeeriumi valitsemisalale, kellele valdkond üle läks 2027. aasta riigieelarve seaduse muutmisega. 

(4) Justiits- ja Digiministeerium ja kohtute nõukogu täpsustavad omavahel esimese ja teise astme kohtute eelarvejäägid hiljemalt 2027. aasta 31. märtsiks. Minister ja kohtute nõukogu esimees kooskõlastavad eelarvejäägid 2026. aasta 31. detsembri seisuga omavahel ja annavad need aktiga üle kohtute grupile. Kohtute nõukogu lähtub 2026. eelarveaasta riigieelarve vahendite ülekandmisel 2027. eelarveaastasse riigieelarve seaduse §-st 591. 

